Foto: newinform.com Estoniya poytaxti aeroportiga tashrif buyurganlar, binoga portlovchi moslama o‘rnatilgani to‘g‘risidagi xabardan so‘ng, zudlik bilan xavfsiz joylarga ko‘chirildi, deya xabar qilmoqda RIA «Novosti» agentligi mahalliy politsiya vakillariga tayangan holda. «Portlash haqidagi xabar tushki payt kelib tushgan. Hozirda aeroport hududida politsiya maxsus o‘rgatilgan itlar bilan faoliyat yuritmoqda. Havo gavanidan barcha odamlar ko‘chirilgan», — deb ma’lum qilgan huquq-tartibot idorasi. Qayd etilishicha, samolyotlarga qo‘nishga ruxsat beriladi, ammo yo‘lovchilar salonni vaqtincha tark etmaydi. Aeroport binosining o‘zi ham tekshiruv ishlari tamomlanguncha faoliyat ko‘rsatmaydi.